b"\n_START_ARTICLE_\nEladi Silvestre Graells\n_START_SECTION_\nTraject\xc3\xb2ria\n_START_PARAGRAPH_\nJugava a la posici\xc3\xb3 de defensa. Va pert\xc3\xa0nyer al CE Mercantil de Sabadell, UE Lleida abans de jugar al FC Barcelona entre 1962 i 1972, amb el qual marc\xc3\xa0 14 gols i disput\xc3\xa0 428 partits. Va arribar a ser capit\xc3\xa0 de l'equip i form\xc3\xa0 una defensa m\xc3\xadtica juntament amb Ben\xc3\xadtez i Gallego. Acab\xc3\xa0 la seva carrera a l'H\xc3\xa8rcules CF i al N\xc3\xa0stic de Tarragona._NEWLINE_Va ser internacional juvenil i absolut (en 10 ocasions) i disput\xc3\xa0 la Copa del M\xc3\xb3n d'Anglaterra 66, on jug\xc3\xa0 un partit contra Argentina. Tamb\xc3\xa9 jug\xc3\xa0 amb la selecci\xc3\xb3 catalana de futbol."